১৮৪৯ সালের ১৮ মে নয়া রাইনিশ্চে চাইটুং পত্রিকার এক প্রতিবেদনে এঙ্গেলস বর্ণনা করেন যে, অস্ট্রিয়া বাহিনী হাঙ্গেরীয়দের সাথে যুদ্ধে বলহীন হয়ে পড়ে এবং নতুন করে সেনা রিক্রুট করে যুদ্ধ করার মতো আর্থিক অবস্থাও তার ছিলো না।এদিকে হাঙ্গেরীয় বাহিনী পোল্যান্ডের সাথে ঐক্যবদ্ধ হয় এবং তাদের ঐক্যবদ্ধ সেনাবাহিনীর সাহায্যে তারা অস্ট্রিয়াকে ভিয়েনার কাছাকাছি হটিয়ে দিতে সক্ষম হয়। এই সময় তারা ভিয়েনা দখল না করে সেখানেই তাদের অগ্রযাত্রা থামিয়ে দেয় এবং হাঙ্গেরীয় এলাকাতে তাদের শক্তি সংহত করে রাখে।ততদিনে অস্ট্রিয়ার দুই লাখ সৈন্যবাহিনীর মাত্র ৫০ হাজার জন হাঙ্গেরী থেকে ফেরত যেতে পেরেছিল।